Lotharius die da te weetn kwam, trok met e leger no Vloandern. D’edeln probeerdn van hem teegn t’houdn, mo dat is nie gelukt. Baldzo speelde zyn beschermiengsrecht over de klêenn Arnulf kwyt en d’edeln mostn hunder ounderwerpn an de keunienk. Lotharius stelde Mathilde, de moeder van de klêenn Arnulf, an ols voogd in de plekke van Baldzo en je liet ook zyn eign moeder keuniginne Gerberga achter in Vloandern, tegoare mè zyn broertje Karel ols speelkameroad.